ddrg/super_eurlex huggingface dataset:
Κοινή θέση του Συμβουλίου

της 21ης Ιανουαρίου 2002

για την κατάργηση της κοινής θέσης 2001/56/ΚΕΠΠΑ για το Αφγανιστάν

(2002/42/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 15,

Εκτιμώντας τα ακόλουθα:

(1) Στα συμπεράσματα της 10ης Δεκεμβρίου 2001, το Συμβούλιο εξέφρασε την ικανοποίησή του για την υπογραφή στη Βόννη, στις 5 Δεκεμβρίου 2001, της συμφωνίας που καθορίζει τις προσωρινές ρυθμίσεις οι οποίες εφαρμόζονται στο Αφγανιστάν, εν αναμονή της αποκατάστασης μόνιμων κρατικών θεσμικών οργάνων. Επιβεβαίωσε εκ νέου τη δέσμευση της Κοινότητας και των κρατών μελών της να διαδραματίσουν σημαντικό ρόλο στη διεθνή προσπάθεια, υπό την αιγίδα των Ηνωμένων Εθνών, με στόχο να συνεισφέρουν στην ανασυγκρότηση της κοινωνίας και της οικονομίας του Αφγανιστάν.

(2) Στις 20 Δεκεμβρίου 2001, το Συμβούλιο Ασφαλείας των Ηνωμένων Εθνών εξέδωσε την απόφαση 1386(2001) σχετικά με τη σύσταση για έξι μήνες διεθνούς δύναμης συνδρομής για την ασφάλεια προκειμένου να βοηθηθεί η ενδιάμεση αρχή του Αφγανιστάν να διατηρήσει την ασφάλεια στην Καμπούλ και στα περίχωρά της.

(3) Στις 20 και 21 Δεκεμβρίου 2001, στις Βρυξέλλες, η Ευρωπαϊκή Ένωση συμπροήδρευσε της κατευθύνουσας ομάδας χορηγών για τη συνδρομή στην ανασυγκρότηση του Αφγανιστάν.

(4) Λόγω της εξέλιξης της κατάστασης στο Αφγανιστάν, θα πρέπει να καταργηθεί η κοινή θέση 2001/56/ΚΕΠΠΑ(1),

ΕΞΕΔΩΣΕ ΤΗΝ ΠΑΡΟΥΣΑ ΚΟΙΝΗ ΘΕΣΗ:

Άρθρο 1

Η κοινή θέση 2001/56/ΚΕΠΠΑ καταργείται.

Άρθρο 2

Η παρούσα κοινή θέση παράγει αποτελέσματα από την ημέρα της εκδόσεώς της.

Άρθρο 3

Η παρούσα κοινή θέση δημοσιεύεται στην Επίσημη Εφημερίδα.

Βρυξέλλες, 21 Ιανουαρίου 2002.

Για το Συμβούλιο

Ο Πρόεδρος

M. Arias Cañete

(1) ΕΕ L 21 της 23.1.2001, σ. 1.
Κοινή θέση του Συμβουλίου

της 13ης Ιουνίου 2002

για την τροποποίηση και επέκταση της κοινής θέσης 2001/357/ΚΕΠΠΑ σχετικά με περιοριστικά μέτρα κατά της Λιβερίας

(2002/457/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 15,

Εκτιμώντας τα ακόλουθα:

(1) Στις 7 Μαΐου 2001, το Συμβούλιο υιοθέτησε την κοινή θέση 2001/357/ΚΕΠΠΑ(1) σχετικά με περιοριστικά μέτρα κατά της Λιβερίας προκειμένου να εφαρμοσθεί η απόφαση 1343 (2001) που θέσπισε το Συμβούλιο Ασφαλείας των Ηνωμένων Εθνών στις 7 Μαρτίου 2001, για τον καθορισμό μέτρων κατά της Λιβερίας, εφεξής αποκαλούμενης "απόφαση 1343 (2001) του ΣΑ των ΗΕ".

(2) Στις 7 Μαΐου 2002, το Συμβούλιο Ασφαλείας των Ηνωμένων Εθνών θέσπισε την απόφαση 1408 (2002) για την τροποποίηση και παράταση, έως τις 7 Μαΐου 2003, των μέτρων κατά της Λιβερίας που έχουν επιβληθεί με την απόφαση 1343 (2001) του ΣΑ των ΗΕ.

(3) Η απόφαση 1408 (2002) του ΣΑ των ΗΕ καλεί την κυβέρνηση της Λιβερίας να καθιερώσει ένα αποτελεσματικό καθεστώς πιστοποιητικού προέλευσης για τα λιβεριανά ακατέργαστα διαμάντια, το οποίο είναι διαφανές και διεθνώς επαληθεύσιμο, και ορίζει ότι, όταν ένα παρόμοιο αποτελεσματικό και διεθνώς επαληθεύσιμο καθεστώς θα είναι έτοιμο να καταστεί πλήρως επιχειρησιακό, τα ακατέργαστα διαμάντια που ελέγχονται από την κυβέρνηση της Λιβερίας μέσω του καθεστώτος πιστοποιητικού προέλευσης θα εξαιρεθούν από την απαγόρευση εισαγωγής που επιβάλλει η απόφαση 1343 (2001) του ΣΑ των ΗΕ.

(4) Απαιτείται δράση της Κοινότητας προκειμένου να εφαρμοσθούν ορισμένα από αυτά τα μέτρα,

ΥΙΟΘΕΤΕΙ ΤΗΝ ΠΑΡΟΥΣΑ ΚΟΙΝΗ ΘΕΣΗ:

Άρθρο 1

Η κοινή θέση 2001/357/ΚΕΠΠΑ παρατείνεται έως τις 7 Μαΐου 2003, εκτός εάν το Συμβούλιο αποφασίσει άλλως σύμφωνα με σχετικές μελλοντικές αποφάσεις του Συμβουλίου Ασφαλείας των Ηνωμένων Εθνών.

Άρθρο 2

Η παρούσα κοινή θέση παράγει αποτελέσματα από την ημερομηνία που υιοθετείται.

Εφαρμόζεται από τις 7 Μαΐου 2002.

Άρθρο 3

Η παρούσα κοινή θέση δημοσιεύεται στην Επίσημη Εφημερίδα.

Λουξεμβούργο, 13 Ιουνίου 2002.

Για το Συμβούλιο

Ο Πρόεδρος

M. Rajoy Brey

(1) ΕΕ L 126 της 8.5.2001, σ. 1.
Κοινή θέση του Συμβουλίου

της 23ης Ιουλίου 2001

για την καταπολέμηση της διάδοσης των βαλλιστικών πυραύλων

(2001/567/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 15,

Εκτιμώντας τα ακόλουθα:

(1) Το Ευρωπαϊκό Συμβούλιο το οποίο συνήλθε στο Göteborg στις 15 και 16 Ιουνίου 2001, υιοθέτησε δήλωση για την πρόληψη της διάδοσης των βαλλιστικών πυραύλων.

(2) Το Συμβούλιο Γενικών Υποθέσεων υιοθέτησε, στις 14 Μαΐου 2001, συμπεράσματα για τη μη διάδοση των πυραύλων.

(3) Η διάδοση βαλλιστικών πυραύλων ικανών να φέρουν όπλα μαζικής καταστροφής, είναι ζήτημα προβληματισμού για την Ένωση.

(4) Η ενίσχυση των διεθνών κανόνων και των πολιτικών μέσων για την πρόληψη της διάδοσης των όπλων μαζικής καταστροφής και των οικείων φορέων εκτόξευσης, είναι πρωταρχικής σημασίας για την Ένωση, η οποία έχει δεσμευθεί να ενισχύει τις πολυμερείς πράξεις για τη μη διάδοση και τον αφοπλισμό.

(5) Η Ένωση εκτιμά ότι υπάρχει επείγουσα ανάγκη σφαιρικής και πολυμερούς προσέγγισης προκειμένου να συμπληρωθούν οι καταβαλλόμενες προσπάθειες κατά της διάδοσης των βαλλιστικών πυραύλων.

(6) Ως εκ τούτου, η Ένωση υποστηρίζει θερμά το σχέδιο Διεθνούς Κώδικα Συμπεριφοράς κατά της διάδοσης των βαλλιστικών πυραύλων (στο εξής αποκαλούμενο "ο κώδικας"), ο οποίος καταρτίσθηκε από τα μέλη του Καθεστώτος Ελέγχου Τεχνολογίας Πυραύλων (MTCR), και ο οποίος διανεμήθηκε σε όλες τις χώρες καλώντας τες να συμμετάσχουν στην προσπάθεια αυτή. Το κείμενο του κώδικα θα επανεξετασθεί βάσει των παρατηρήσεων που θα παραληφθούν από άλλες χώρες.

(7) Ο κώδικας αποτελεί την πλέον συγκεκριμένη και προωθημένη πρωτοβουλία στον τομέα αυτόν και, ως εκ τούτου, διαθέτει τις περισσότερες πιθανότητες επίτευξης αποτελεσμάτων βραχυπρόθεσμα.

(8) Ο κώδικας θα είναι ένα πολιτικά δεσμευτικό έγγραφο. Η Ένωση προσδοκά ότι θα έχει θετική επίδραση σε άλλες πρωτοβουλίες για την αντιμετώπιση της διάδοσης των βαλλιστικών πυραύλων. Η Ένωση εκτιμά ότι, μετά τη θέσπισή του, ο κώδικας ενδέχεται να ενδιαφέρει τα Ηνωμένα Έθνη,

ΥΙΟΘΕΤΕΙ ΤΗΝ ΠΑΡΟΥΣΑ ΚΟΙΝΗ ΘΕΣΗ:

Άρθρο 1

Ο στόχος της Ένωσης είναι να αναχαιτίσει τη διάδοση των βαλλιστικών πυραύλων. Προκειμένου να επιτύχει τον στόχο αυτόν, η Ένωση υποστηρίζει την οικουμενική αποδοχή του κώδικα.

Άρθρο 2

Η Ένωση υποστηρίζει ενεργά την ad hoc διεθνή διαδικασία διαπραγμάτευσης για την οριστική διατύπωση του κώδικα, με στόχο Διεθνή Διάσκεψη για την θέσπισή του, το αργότερο το 2002.

Η διαδικασία, η οποία θα πρέπει να βασίζεται στον κώδικα, θα πρέπει να παραμένει ανοικτή, διαφανής και συνολική, να παρέχει δε σε κάθε κράτος που επιθυμεί να προσυπογράψει τον κώδικα τη δυνατότητα να συμμετάσχει ισότιμα στην κατάρτισή του.

Άρθρο 3

Η Ένωση θα προωθήσει την πρωτοβουλία αυτή, με πλήρη διαφάνεια, με όλα τα άλλα ενδιαφερόμενα μέρη.

Άρθρο 4

Η παρούσα κοινή θέση παράγει αποτελέσματα από την ημερομηνία της υιοθέτησής της.

Άρθρο 5

Η παρούσα κοινή θέση δημοσιεύεται στην Επίσημη Εφημερίδα.

Βρυξέλλες, 23 Ιουλίου 2001.

Για το Συμβούλιο

Ο Πρόεδρος

A. Neyts-Uyttebroeck
Κοινή θέση του Συμβουλίου

της 16ης Ιουλίου 2001

σχετικά με την απαγόρευση χορήγησης θεωρήσεων σε εξτρεμιστές στην Πρώην Γιουγκοσλαβική Δημοκρατία της Μακεδονίας

(2001/542/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση και ιδίως το άρθρο 15,

Εκτιμώντας τα ακόλουθα:

(1) Στα συμπεράσματά του της 11ης Ιουνίου 2001 το Συμβούλιο εξέφρασε την αυξανόμενη ανησυχία του για τη σοβαρή επιδείνωση της κατάστασης της ασφάλειας στην Πρώην Γιουγκοσλαβική Δημοκρατία της Μακεδονίας (ΠΓΔΜ) και καταδίκασε τις συνεχείς τρομοκρατικές δράσεις των αλβανόφωνων εξτρεμιστών.

(2) Στα συμπεράσματά του της 25ης Ιουνίου 2001, το Συμβούλιο εξακολούθησε να καταδικάζει όλες τις μορφές τρομοκρατίας στην περιοχή των Δυτικών Βαλκανίων και παρέμεινε αποφασισμένο να εμποδίσει αυτές τις ενέργειες να δυναμιτίσουν τις δημοκρατικές διαδικασίες, ακόμη και με περιοριστικά μέτρα όπως η απαγόρευση χορήγησης θεωρήσεων σε εξτρεμιστές.

(3) Δεν θα πρέπει να χορηγούνται θεωρήσεις σε εξτρεμιστές που θέτουν σε κίνδυνο την ειρήνη και τη σταθερότητα στην ΠΓΔΜ και απειλούν την κυριαρχία και την εδαφική ακεραιότητα της ΠΓΔΜ.

(4) Η Ευρωπαϊκή Ένωση θεωρεί ότι η ευθυγράμμιση των χωρών της Κεντρικής και Ανατολικής Ευρώπης που είναι συνδεδεμένες με την Ευρωπαϊκή Ένωση, των συνδεδεμένων χωρών Κύπρου, Μάλτας και Τουρκίας και των χωρών της ΕΖΕΣ που είναι μέλη του Ευρωπαϊκού Οικονομικού Χώρου, είναι σημαντική προκειμένου να μεγιστοποιηθεί ο αντίκτυπος της παρούσας κοινής θέσης,

ΥΙΟΘΕΤΗΣΕ ΤΗΝ ΠΑΡΟΥΣΑ ΚΟΙΝΗ ΘΕΣΗ:

Άρθρο 1

1. Δεν χορηγούνται θεωρήσεις σε εξτρεμιστές που θέτουν σε κίνδυνο την ειρήνη και τη σταθερότητα στην ΠΓΔΜ και απειλούν την κυριαρχία και την εδαφική ακεραιότητα της ΠΓΔΜ.

2. Ο κατάλογος των ατόμων που εμπίπτουν στην παράγραφο 1 καταρτίζεται και ενημερώνεται με εκτελεστική απόφαση του Συμβουλίου, βάσει συστάσεων του Ύπατου Εκπροσώπου.

Άρθρο 2

Η Προεδρία θα ζητήσει από τις Χώρες της Κεντρικής και Ανατολικής Ευρώπης που είναι συνδεδεμένες με την Ευρωπαϊκή Ένωση, τις συνδεδεμένες χώρες Κύπρο, Μάλτα και Τουρκία και τις χώρες της ΕΖΕΣ που είναι μέλη του Ευρωπαϊκού Οικονομικού Χώρου, να ευθυγραμμισθούν με την παρούσα κοινή θέση προκειμένου να μεγιστοποιηθεί ο αντίκτυπος της.

Άρθρο 3

Η παρούσα κοινή θέση τελεί υπό συνεχή επανεξέταση.

Άρθρο 4

Η παρούσα κοινή θέση τίθεται σε ισχύ την ημέρα της υιοθέτησής της.

Άρθρο 5

Η παρούσα κοινή θέση δημοσιεύεται στην Επίσημη Εφημερίδα.

Βρυξέλλες, 16 Ιουλίου 2001.

Για το Συμβούλιο

Ο Πρόεδρος

L. Michel
ΚΟΙΝΗ ΘΕΣΗ ΤΟΥ ΣΥΜΒΟΥΛΙΟΥ

της 11ης Οκτωβρίου 1999

σχετικά με την παράταση της κοινής θέσης 96/635/ΚΕΠΠΑ όσον αφορά τη Βιρμανία/Μυανμάρ

(1999/670/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 15,

την κοινή θέση 96/635/ΚΕΠΠΑ, της 28ης Οκτωβρίου 1996, όσον αφορά τη Βιρμανία/Μυανμάρ(1), όπως παρατάθηκε από την απόφαση 1999/289/ΚΕΠΠΑ(2), η ισχύς της οποίας λήγει στις 29 Οκτωβρίου 1999,

Εκτιμώντας, βάσει του σημείου 6 της κοινής θέσης 96/635/ΚΕΠΠΑ ότι, αυτή η κοινή θέση θα πρέπει να παραταθεί περαιτέρω,

ΥΙΟΘΕΤΕΙ ΤΗΝ ΠΑΡΟΥΣΑ ΚΟΙΝΗ ΘΕΣΗ:

Άρθρο 1

Η κοινή θέση 96/635/ΚΕΠΠΑ παρατείνεται έως τις 29 Απριλίου 2000.

Άρθρο 2

Η παρούσα κοινή θέση δημοσιεύεται στην Επίσημη Εφημερίδα.

Λουξεμβούργο, 11 Οκτωβρίου 1999.

Για το Συμβούλιο

Ο Πρόεδρος

T. HALONEN

(1) ΕΕ L 287 της 8.11.1996, σ. 1.

(2) ΕΕ L 114 της 1.5.1999, σ. 1.
ΚΟΙΝΗ ΘΕΣΗ της 8ης Ιουνίου 1998 την οποία υιοθέτησε το Συμβούλιο δυνάμει του άρθρου Ι.2 της συνθήκης για την Ευρωπαϊκή Ένωση σχετικά με την απαγόρευση νέων επενδύσεων στη Σερβία (98/374/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο Ι.2,

Εκτιμώντας:

ότι, στις 7 Μαΐου 1998, το Συμβούλιο υιοθέτησε την κοινή θέση 98/326/ΚΕΠΠΑ (1) σχετικά με τη δέσμευση κεφαλαίων που διατηρούν στο εξωτερικό οι κυβερνήσεις της Ομοσπονδιακής Δημοκρατίας της Γιουγκοσλαβίας (ΟΔΓ) και της Σεβρίας 7 ότι προβλεπόταν περαιτέρω μείωση των οικονομικών και χρηματοπιστωτικών σχέσεων με την ΟΔΓ και τη Σερβία, εάν δεν πληρωθούν οι προϋποθέσεις που έθετε η κοινή αυτή θέση στις κυβερνήσεις της ΟΔΓ και της Σερβίας 7

ότι οι προϋποθέσεις αυτές δεν έχουν πληρωθεί ακόμη και, επομένως, θα πρέπει να αναληφθεί περαιτέρω δράση προκειμένου να μειωθούν οι οικονομικές και χρηματοπιστωτικές σχέσεις με τη Σερβία 7

ότι τα περιοριστικά μέτρα που προβλέπει το άρθρο 1 θα επανεξετασθούν αμέσως εάν οι κυβερνήσεις της ΟΔΓ και της Σερβίας προβούν στη θέσπιση πλαισίου για διάλογο και δέσμης σταθεροποιητικών μέτρων,

ΥΙΟΘΕΤΕΙ ΤΗΝ ΠΑΡΟΥΣΑ ΚΟΙΝΗ ΘΕΣΗ:

Άρθρο 1

Απαγορεύονται νέες επενδύσεις στη Σερβία.

Άρθρο 2

Η παρούσα κοινή θέση αρχίζει να ισχύει από την ημερομηνία που θα υιοθετηθεί.

Άρθρο 3

Η παρούσα κοινή θέση θα επανεξεταστεί το αργότερο έξι μήνες αφότου υιοθετηθεί.

Άρθρο 4

Η παρούσα κοινή θέση δημοσιεύεται στην Επίσημη Εφημερίδα.

Λουξεμβούργο, 8 Ιουνίου 1998.

Για το Συμβούλιο

Ο Πρόεδρος

R. COOK

(1) ΕΕ L 143 της 14. 5. 1998, σ. 1.
ΚΟΙΝΗ ΘΕΣΗ

της 4ης Δεκεμβρίου 1995

που υιοθετήθηκε από το Συμβούλιο με βάση το άρθρο Ι.2 της συνθήκης για την Ευρωπαϊκή Ένωση, σχετικά με τη Νιγηρία

(95/544/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την ίδρυση της Ευρωπαϊκής Ένωσης και ιδίως το άρθρο Ι.2,

ΥΙΟΘΕΤΗΣΕ ΤΗΝ ΑΚΟΛΟΥΘΗ ΚΟΙΝΗ ΘΕΣΗ:

1. Επί πλέον της κοινής θέσης που υιοθέτησε το Συμβούλιο στις 20 Νοεμβρίου 1995 και των μέτρων που περιλαμβάνονται σ' αυτήν, το Συμβούλιο αποφασίζει να λάβει τα ακόλουθα περαιτέρω μέτρα:

- τα κράτη μέλη θα λάβουν, σύμφωνα με την εθνική νομοθεσία, τα μέτρα που είναι κατάλληλα στα πλαίσια των δικών τους διαδικασιών περί μετανάστευσης ώστε να εξασφαλισθεί ότι δεν θα γίνονται δεκτά τα μέλη του Νιγηριανού Προσωρινού Συμβουλίου Διακυβέρνησης και του Ομοσπονδιακού Εκτελεστικού Συμβουλίου, τα μέλη των στρατιωτικών δυνάμεων και των δυνάμεων ασφαλείας της Νιγηρίας καθώς και τα μέλη των οικογενειών τους που είναι κάτοχοι θεωρήσεων μακράς διαρκείας,

- απελαύνεται όλο το στρατιωτικό προσωπικό που είναι αποσπασμένο στις διπλωματικές αντιπροσωπίες της Νιγηρίας στα κράτη μέλη της Ευρωπαϊκής Ένωσης, και αποσύρεται όλο το στρατιωτικό προσωπικό που είναι αποσπασμένο στις διπλωματικές αντιπροσωπίες των κρατών μελών της Ευρωπαϊκής Ένωσης στη Νιγηρία,

- διακόπτονται όλες οι επαφές στον αθλητικό τομέα μέσω της άρνησης χορήγησης θεωρήσεων σε επίσημες αντιπροσωπίες και εθνικές ομάδες.

2. Επιπλέον, η Ευρωπαϊκή Ένωση θα επιδιώξει ενεργά:

α) την έγκριση ψηφίσματος για τη Νιγηρία κατά την 50ή Γενική Συνέλευση των Ηνωμένων Εθνών και

β) την εγγραφή του θέματος της κατάστασης στη Νιγηρία στην ημερήσια διάταξη της Επιτροπής Ανθρωπίνων Δικαιωμάτων.

3. Η εφαρμογή της κοινής θέσης θα παρακολουθείται από το Συμβούλιο, στο οποίο θα υποβάλλουν τακτικά έκθεση η Προεδρία και η Επιτροπή. Θα εξετασθεί το ενδεχόμενο λήψης περαιτέρω μέτρων, συμπεριλαμβανομένης της επιβολής κυρώσεων, σε περίπτωση που οι νιγηριανές αρχές δεν κάνουν συγκεκριμένα βήματα:

i) προς την κατεύθυνση μιας έγκαιρης μετάβασης στη δημοκρατία και

ii) για τη διασφάλιση πλήρους σεβασμού των ανθρωπίνων δικαιωμάτων και του κράτους δικαίου.

4. Η παρούσα κοινή θέση παράγει αποτελέσματα στις 4 Δεκεμβρίου 1995 για ανανεώσιμη εξάμηνη χρονική περίοδο βάσει των εκτιμήσεων της παραγράφου 3.

5. Η παρούσα κοινή θέση θα δημοσιευθεί στην Επίσημη Εφημερίδα.

Βρυξέλλες, 4 Δεκεμβρίου 1995.

Για το Συμβούλιο

Ο Πρόεδρος

J. SOLANA
ΚΟΙΝΗ ΘΕΣΗ

της 4ης Δεκεμβρίου 1995

που καθορίστηκε από το Συμβούλιο βάσει του άρθρου Ι.2 της συνθήκης για την Ευρωπαϊκή Ένωση, όσον αφορά την αναστολή των περιορισμών στις συναλλαγές με την Ομοσπονδιακή Δημοκρατία της Γιουγκοσλαβίας (Σερβία και Μαυροβούνιο) και με το σερβοβοσνιακό τμήμα

(95/511/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση και ιδίως το άρθρο Ι.2,

το ψήφισμα αριθ. 1022 (1995) που εξέδωσε το Συμβούλιο Ασφαλείας των Ηνωμένων Εθνών στις 22 Νοεμβρίου 1995,ΚΑΘΟΡΙΣΕ ΤΗΝ ΑΚΟΛΟΥΘΗ ΚΟΙΝΗ ΘΕΣΗ:

Άρθρο 1

Οι περιορισμοί όσον αφορά τις οικονομικές και χρηματοπιστωτικές σχέσεις με την Ομοσπονδιακή Δημοκρατία της Γιουγκοσλαβίας (Σερβία και Μαυροβούνιο) και με το σερβοβοσνιακό τμήμα αναστέλλονται σύμφωνα με τις σχετικές διατάξεις του ψηφίσματος αριθ. 1022 (1995) που εξέδωσε το Συμβούλιο Ασφαλείας των Ηνωμένων Εθνών στις 22 Νοεμβρίου 1995.

Άρθρο 2

Η παρούσα κοινή θέση θα δημοσιευθεί στην Επίσημη Εφημερίδα.

Βρυξέλλες, 4 Δεκεμβρίου 1995.

Για το Συμβούλιο

Ο Πρόεδρος

J. SOLANA
ΚΟΙΝΗ ΘΕΣΗ της 9ης Δεκεμβρίου 1996 που υιοθέτησε το Συμβούλιο βάσει του άρθρου Ι.2 της συνθήκης για την Ευρωπαϊκή Ένωση, όσον αφορά τον τερματισμό των περιορισμών επί των οικονομικών και χρηματοοικονομικών σχέσεων με την Ομοσπονδιακή Δημοκρατίας της Γιουγκοσλαβίας (Σερβία και Μουροβούνιο), τις προστατευόμενες ζώνες των Ηνωμένων Εθνών στη Δημοκρατία της Κροατίας και τις περιοχές της Δημοκρατίας της Βοσνίας και Ερζεγοβίνης που βρίσκονται υπό τον έλεγχο των σερβοβοσνιακών δυνάμεων (96/708/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο Ι.2,

την παράγραφο 4 του ψηφίσματος 1022 (1995) και την παράγραφο 2 του ψηφίσματος 1074 (1996) που εξέδωσε το Συμβούλιο Ασφαλείας των Ηνωμένων Εθνών,

ΥΙΟΘΕΤΗΣΕ ΤΗΝ ΑΚΟΛΟΥΘΗ ΚΟΙΝΗ ΘΕΣΗ:

Άρθρο 1

Αίρονται τα σχετικά περιοριστικά μέτρα για την πρώην Γιουγκοσλαβία, τα οποία ελήφθησαν βάσει των ψηφισμάτων 757 (1992), 787 (1992), 820 (1993), 942 (1994), 943 (1994),988 (1995), 992 (1995), 1003 (1995) και 1015 (1995) του Συμβουλίου Ασφαλείας των Ηνωμένων Εθνών.

Άρθρο 2

Η παρούσα κοινή θέση δημοσιεύεται στην Επίσημη Εφημερίδα.

Βρυξέλλες, 9 Δεκεμβρίου 1996.

Για το Συμβούλιο

Ο Πρόεδρος

B. HOWLIN
ΚΟΙΝΗ ΘΕΣΗ της 24ης Ιουλίου 1997 που καθόρισε το Συμβούλιο βάσει του άρθρου Ι.2 της συνθήκης για την Ευρωπαϊκή Ένωση σχετικά με τον Οργανισμό Ενεργειακής Ανάπτυξης της κορεατικής χερσονήσου (KEDO) (97/484/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο Ι.2,

Εκτιμώντας:

ότι το Ευρωπαϊκό Συμβούλιο της Κέρκυρας, στις 24 και 25 Ιουνίου 1994, απέδωσε ιδιαίτερη σημασία στη συμμόρφωση όλων των μερών προς τη συνθήκη περί μη διαδόσεως των πυρηνικών όπλων 7

ότι, στις 5 Μαρτίου 1996, το Συμβούλιο ενέκρινε την κοινή δράση 96/195/ΚΕΠΠΑ (1), της οποίας στόχος είναι να συμβάλει στη συνολική επίλυση του ζητήματος της πυρηνικής διασποράς στην κορεατική χερσόνησο 7

ότι η Ευρωπαϊκή Κοινότητα Ατομικής Ενεργείας (ΕΚΑΕ) διαπραγματεύθηκε προσχώρηση στον Οργανισμό Ενεργειακής Ανάπτυξης της κορεατικής χερσονήσου (KEDO) προκειμένου να στηρίξει τους στόχους του KEDO, παρέχοντας σημαντικούς πόρους επί μια πενταετία 7

ότι οι συμβολές γίνονται σε εθνική βάση από κάθε κράτος μέλος 7 ότι οι εξελίξεις αυτές συνιστούν κρίσιμα στοιχεία της δέσμευσης της Ευρωπαϊκής Ένωσης για την επίλυση του ζητήματος της πυρηνικής διασποράς και για τη διατήρηση της ειρήνης και της ασφάλειας στην κορεατική χερσόνησο 7

ότι, με την ευκαιρία της σύναψης από την Επιτροπή της συμφωνίας για τους όρους και τις προϋποθέσεις της προσχώρησης της ΕΚΑΕ στον KEDO, το Συμβούλιο και η Επιτροπή συμφώνησαν ότι, αν το διοικητικό συμβούλιο του KEDO ασχοληθεί με θέμα που δεν εμπίπτει στις αρμοδιότητες της ΕΚΑΕ, το λόγο έχει η προεδρία, προκειμένου να εκφράζει θέση επί των θεμάτων αυτών,

ΚΑΘΟΡΙΣΕ ΤΗΝ ΑΚΟΛΟΥΘΗ ΚΟΙΝΗ ΘΕΣΗ:

1. Για θέματα που δεν εμπίπτουν στις αρμοδιότητες της ΕΚΑΕ, η θέση που θα υποστηρίζεται στο διοικητικό συμβούλιο του KEDO καθορίζεται από το Συμβούλιο και εκφράζεται από την προεδρία.

2. Προς τούτο, η Επιτροπή που αποτελεί το μόνο σημείο επαφής σε σύνδεση με τις δραστηριότητες του διοικητικού συμβουλίου του KEDO, ενημερώνει αμέσως την προεδρία για κάθε θέμα της ΚΕΠΠΑ που πρόκειται να συζητηθεί στις συνεδριάσεις του διοικητικού συμβουλίου του KEDO.

3. Η παρούσα κοινή θέση δημοσιεύεται στην Επίσημη Εφημερίδα.

Βρυξέλλες, 24 Ιουλίου 1997.

Για το Συμβούλιο

Ο Πρόεδρος

M. FISCHBACH

(1) ΕΕ αριθ. L 63 της 13. 3. 1996, σ. 1.
EL Επίσηµη Εφηµερίδα των Ευρωπαϊκών Κοινοτήτων 14. 9. 1999 L242/31
(Πράξεις εγκριθείσες δυνάµει του άρθρου Vτης Συνθήκης για την Ευρωπαϊκή Ένωση)
ΚΟΙΝΗ ΘΕΣΗ ΤΟΥ ΣΥΜΒΟΥΛΙΟΥ
της 13ης Σεπτεµβρίου 1999
για την τροποποίηση της κοινής θέσης 1999/261/ΚΕΠΠΑ σχετικά µε τη Λιβύη
(1999/611/ ΚΕΠΠΑ )
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την Ευρωπαϊκή Ένωση και ιδίως το άρθρο 15,Εκτιµώντας τα εξής:
(1)Στις 16 Απριλίου 1999 το Συµβούλιο ενέκρινε την κοινή
θέση 1999/261/ΚΕΠΠΑ(1) για την αναστολή των περιορι-
στικών µέτρων που είχαν ληφθεί έναντι της Λιβύης βάσειτων ψηφισµάτων 748 (1992) και 883 (1993) του Συµβου-λίου Ασφαλείας των Ηνωµένων Εθνών (ΣΑΗΕ) και την επιβε-βαίωση των µέτρων που είχαν αρχικά αποφασίσει τα κράτηµέλη στις 27 Ιανουαρίου και 14 Απριλίου 1986 λόγω τηςστήριξης που παρέχει η Λιβύη στην τροµοκρατία,
(2)το άρθρο 3 της κοινής θέσης προβλέπει την επανεξέτασήτης υπό το πρίσµα της έκθεσης του Γενικού Γραµµατέα τωνΗΕ σχετικά µε τη συµµόρφωση της Λιβύης προς τις λοιπέςδιατάξεις των ψηφισµάτων 731 (1992) και 748 (1992) τουΣΑΗΕ, σύµφωνα µε την παράγραφο 16 του ψηφίσµατος883 (1993) του ΣΑΗΕ,
(3)στις 30 Ιουνίου 1999 ο Γενικός Γραµµατέας των ΗΕ υπέ-βαλε την εν λόγω έκθεση η οποία, στο τµήµα που αναφέρε-ται στην αποκήρυξη της τροµοκρατίας, παραθέτει αρκετάστοιχεία τα οποία δείχνουν ότι πρόσφατες ενέργειες τωνλιβυκών αρχών είναι δηλωτικές της αποκήρυξης της τροµο-κρατίας εκ µέρους της κυβέρνησης της Λιβύης,
(4)κατά συνέπεια, η Ευρωπαϊκή Ένωση κρίνει σκόπιµη την άρσητων υπολοίπων περιοριστικών µέτρων έναντι της Λιβύης,εκτός του εµπάργκο στρατιωτικού εξοπλισµού,ΕΞΕ∆ΩΣΕ ΤΗΝ ΠΑΡΟΥΣΑ ΚΟΙΝΗ ΘΕΣΗ:
Άρθρο 1
Η κοινή θέση 1999/261/ΚΕΠΠΑ τροποποιείται ως εξής:
α) Τα εδάφια β), γ) και δ) της παραγράφου 1 του άρθρου 2 της
κοινής θέσης 1999/261/ΚΕΠΠΑ απαλείφονται.
β) Το άρθρο 3 αντικαθίσταται ως εξής:
«Άρθρο 3Η παρούσα κοινή θέση θα επενεξεταστεί εντός 6 µηνών ή
εφόσον παραστεί ανάγκη.»
Άρθρο 2
Η παρούσα κοινή θέση τίθεται σε ισχύ την ηµέρα έγκρισής της.
Άρθρο 3
Η παρούσα κοινή θέση δηµοσιεύεται στην Επίσηµη Εφηµερίδα.
Βρυξέλλες, 13 Σεπτεµβρίου 1999.
Για το Συµβούλιο
Ο Πρόεδρος
T.HALONEN
(1)Ε Ε L103 της 20.4.1999, σ. 1.
ΚΟΙΝΗ ΔΡΑΣΗ ΤΟΥ ΣΥΜΒΟΥΛΙΟΥ

της 17ης Δεκεμβρίου 1999

για την παράταση και τροποποίηση της κοινής δράσης 96/676/ΚΕΠΠΑ σχετικά με το διορισμό ειδικού απεσταλμένου της ΕΕ για την ειρηνευτική διαδικασία στη Μέση Ανατολή

(1999/843/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη Συνθήκη για την Ευρωπαϊκή Ένωση και ιδιαίτερα το άρθρο 14 και το άρθρο 18 παράγραφος 5,

Εκτιμώντας τα εξής:

(1) η κοινή δράση 96/676/ΚΕΠΠΑ της 25ης Νοεμβρίου 1996, σχετικά με το διορισμό ειδικού απεσταλμένου για τη ειρηνευτική διαδικασία στη Μέση Ανατολή(1), όπως τροποποιήθηκε τελευταία από την απόφαση 98/608/ΚΕΠΠΑ του Συμβουλίου(2), και την κοινή δράση 1999/664/ΚΕΠΠΑ του Συμβουλίου(3), λήγει την 31η Δεκεμβρίου 1999,

(2) η Ευρωπαϊκή Ένωση φρονεί ότι η εν λόγω κοινή δράση θα πρέπει να παραταθεί ως την 31η Δεκεμβρίου 2000,

(3) η δράση του ειδικού απεσταλμένου θα πρέπει να συντονίζεται με την όλη δράση της ΕΕ για να μεγιστοποιείται η επίδρασή της,

ΥΙΟΘΕΤΗΣΕ ΤΗΝ ΠΑΡΟΥΣΑ ΚΟΙΝΗ ΔΡΑΣΗ:

Άρθρο 1

η ισχύς της κοινής δράσης 96/676/ΚΕΠΠΑ παρατείνεται ως την 31η Δεκεμβρίου 2000.

Άρθρο 2

1. Το ποσό δημοσιονομικής αναφοράς που προορίζεται για την κάλυψη του κόστους της παράτασης της αποστολής του ειδικού αντιπροσώπου για το έτος 2000 ανέρχεται σε 2845000 ευρώ.

2. Η διαχείριση των δαπανών, που χρηματοδοτούνται με το οριζόμενο στην παράγραφο 1 ποσό, γίνεται σύμφωνα με τις διαδικασίες και τους κανόνες που εφαρόζονται για τον προϋπολογισμό των Ευρωπαϊκών Κοινοτήτων.

Άρθρο 3

Ο ειδικός απεσταλμένος της Ευρωπαϊκής Ένωσης καθοδηγείται από το Συμβούλιο και του υποβάλλει εκθέσεις υπό την επίβλεψη της Προεδρίας, επικουρούμενης από το Γενικό Γραμματέα/Ύπατο Εκρόσωπο, τακτικά και όποτε παρίσταται ανάγκη. Η Επιτροπή συμμετέχει πλήρως.

Άρθρο 4

Η παρούσα κοινή δράση ισχύει από 1ης Ιανουαρίου 2000.

Άρθρο 5

Η παρούσα κοινή δράση δημοσιεύεται στην Επίσημη Εφημερίδα.

Βρυξέλλες, 17 Δεκεμβρίου 1999.

Για το Συμβούλιο

Ο Πρόεδρος

K. HEMILÄ

(1) ΕΕ L 315 της 4.12.1996, σ. 1.

(2) ΕΕ L 290 της 29.10.1998, σ. 4.

(3) ΕΕ L 264 της 12.10.1999, σ. 1.